ده‌سه‌ڵاتی دادوه‌ری عێراق داوا له‌ په‌رله‌مان ده‌کات پارێزبه‌ندی له‌سه‌ر سێ ئه‌ندامی هه‌ڵبگرێت
ده‌سه‌ڵاتی دادوه‌ری داوا له‌ په‌رله‌مانی عێراق ده‌کات پارێزبه‌ندی له‌سه‌ر سێ ئه‌ندامی هه‌ڵبگرێت تاوه‌کو به‌پـێی ئه‌و تۆمه‌تانه‌ی دراونه‌ته‌ پاڵیان دادگایـیان بکات
ده سه ڵاتی دادوه ری داوا له په رله مانی عێراق ده کات پارێزبه ندی له سه ر سێ ئه ندامی هه ڵبگرێت تاوه کو به پـێی ئه و تۆمه تانه ی دراونه ته پاڵیان دادگایـیان بکات. عه بدول سه تار به یرقدار گوته بێژی ئه نجومه نی باڵای دادوه ری له لێـدوانێـکی ڕۆژنامه وانیدا ئه م هه واڵه ی پـشـتڕاستکردۆته وه و ده ڵێت حه یده ر مولـلا په رله مانتار و گوته بێژی لیسـتی عێراقیـیه یه کێـکه له و په رله مانتارانه ی سـکاڵای له سه ر تۆمارکراوه له لایه ن سه عد ئه للامی دادوه ر له دادگای لێـکۆڵینه وه ی ناوه ندی. ئه و تۆمه تانه ی ڕووبه ڕووی حه یده ر مولـلا کراوه ته وه سووکایه تیکردنه به دادوه ر و لێـدوانی نه شیاون به رامبه ر ده سـته ی قه زای عێراقی. له لایه کی تریشه وه سه رچاوه یه ک له په رله مانی عێراق ڕایگه یاند فه رمانێـکی دادگای عێراقی ڕه وانه ی ئه نجومه نی نوێنه ران کراوه ، که تیایدا داوای هه ڵگرتنی متمانه ده کات له سه ر 3 ئه ندامی په رله مان که دووانیان سه ر به لیسـتی عێراقیـیه ن و ئه وه ی دیکه شیان ئه ندامی هاوپه یمانی نیشـتیمانیـیه . سه رچاوه که زانیاری زیاتر بڵاوده کاته وه و ده ڵێت حه یدر مولـلا به تۆمه تی سووکایه تیکردن به دادگای عێراق فه رمانی ده سـتگیرکردنی دراوه . سه لیم جبوریش به تۆمه تی بڕگه ی چواری یاسای تێرۆر فه رمانی ده سـتگیرکردنی دراوه . شێخ سه باح ئه لساعدیش که سایه تی بێ لایه نی ناو هاوپه یمانی نیشـتیمانی به تۆمه تی گه نده ڵی فه رمانی ده ستگیرکردنی دراوه . ئه م سه رچاوه یه ده ڵێت له نووسراوێـکدا دادگا داوای له په رله مانی عێراق کردووه پارێزبه ندی له سه ر ئه م سێ ئه ندامه ی هه ڵبگرێت تاوه کو لێپـێچینه وه ی یاسایی یان له گه ڵدا بکات. شایه نی باسه هه ر ئه مڕۆ په رله مانتار حه یده ر مولـلا و شێخ سه باح ئه لساعدی له دوو کۆنگره ی ڕۆژنامه وانیدا به رپه رچی نووسراوه کانی دادگایان دایه وه . مولـلا ڕایگه یاند ئه و تۆمه تانه ی دراوه ته پاڵی پـێشـێلـکاریـیه به ده سـتوری عێراق و فه رمانی ده سـتگیرکردنه که شی دراوه به ر له وه ی په رله مانی عێراق پارێزبه ندی له سه ر هه ڵبـگرێت. مولـلا ده ڵێت هیچ په شیمان نیم له وه ی که گوتوومه و ده ڵێم قه زای عێراقی به سیاسی کراوه و ده سـتێوه ردانێـکی ئاشـکراش له بڕیاره کانی دادگادا ده رده که وێت به رامبه ر به سه رکرده کانی لیسـتی عێراقیـیه و لێـدان له پێـگه ی سیاسی و جه ماوه ریـیان. پاشـان مولـلا ده ڵێت ئه م هه وڵانه بۆ ئه و مه به سـته یه که لیسـتی ئه لعێراقیـیه هه ڵوێست وه ربگرێت و به شـداری کۆنگره ی نیشـتیمانی نه کات، به ڵام لیسـته که یان بۆ ئه و که سـانه ده ڵێت ئه لعێراقیـیه باوه ڕی وایه هه رچه نده له و ماوه یه دا چه ندین کۆسپ گرفت و تۆمه ت دراوه ته پاڵ سه رکرده کانی لیسته که یان. هه روه ها ده یان که س و ئه ندامیشـیان به بیانوی جۆراوجۆری درۆ و دور له ڕاستی ده سـتگیرکراون، به ڵام ئێمه بڕیارمان داوه و نایگۆڕین و به شداری کۆنگره ی نیشـتیمانی ده که ین. ده توانن گوێبیسـتی ده قی ڕاپـۆرته كه بن له ڕێـگه ی كلیـكـكردنی ئه و فایله ده نـگیـیانه ی سه ره وه ی ده سته چه پ، ماوه كه ی 5:38 خوله كه .